ועדת הכלכלה, כנסת 16, פרוטוקול מספר 75, 2003-10-21 00:00

שלום שמחון: הדיון היום הוא בנושא תקנות התעבורה.

שלום שמחון: בדיון הקודם אישרנו רק את תקנה מספר 2.

שלום שמחון: אנחנו רוצים להמשיך את הדיון מתוך רצון לסיים את התקנות.

שלום שמחון: אני מודע לעובדה שיש ויכוח שלא מסתיים בנושא המונה והאפשרות להשתתף במכרזים ללא מונה.

שלום שמחון: אני מבין שבדיון הזה, כמו בדיונים אחרים שקשורים לענף המוניות, יש לחץ יותר גדול מדיונים אחרים.

שלום שמחון: אני מבין שבין הדיון הקודם לדיון הנוכחי חלה איזו שהיא התקדמות.

דוד טל: אם יוותר זמן אני מבקש להעלות לסד ר היום את נושא עדכון תעריפי הנסיעה במוניות.

שלום שמחון: השאלה אם יש עמדה למשרד התחבורה.

שלום שמחון: הנושא של עדכון מחירי תעריפי הנסיעה במוניות עלה בפעם הקודמת גם על ידי חבר הכנסת טל וגם על ידי חבר הכנסת הרצוג.

שלום שמחון: אני אשמח אם תהיה התייחסות לתוכניות של משרד התחבורה לעדכון תעריפי הנסיעה במוניות כחלק מטיפול בענף המוניות בכלל.

שלום שמחון: אנחנו מודעים לעובדה שהוא שרוי במשבר ארוך ומתמשך, בין היתר בגלל רפורמות שהממשלה נקטה בשנים האחרונות שקשורות לפתיחת השוק לתחרות.

שלום שמחון: אני אשמח אם תהיה התייחסות גם בעניין הזה.

בני רובין: יש את עצם ההשתתפות של המוניות במכרזים, ויש את עניין התשלום.

בני רובין: עד עכשיו התשלום היה צריך להיות או על פי מונה או על פי מחירון של משרד התחבורה.

בני רובין: לגבי השאלה הראשונה אנחנו לא ראינו שום קושי, בוודאי לא קושי משפטי בהשתתפות של המוניות במכרזים האלה.

בני רובין: אחד התפקידים של המוניות הוא לערוך נסיעות על פי קריאה טלפונית.

שלום שמחון: מה שאתה אומר הוא שלמוניות שישתתפו במכרזים תאפשר לא להשתמש במונה.

אתי בנדלר: ברמה העקרונית אין עם זה בעיה.

בני רובין: היו כאלה שהעלו גם בעיה בהקשר הזה.

בני רובין: אנחנו לא ראינו שום בעיה כזאת.

בני רובין: ברגע שזה יסוכם הדרך לפתור את בעיית המונה קלה.

בני רובין: אם יש כוונה לאפשר להם את זה, צריך להוסיף אפשרות שלישית בתקנות כך שהתשלום יהיה לפי המחירון של משרד התחבורה או על פי מכרז.

בני רובין: היופי בפתרון הזה הוא בכך שהמחיר הזה אף פעם לא יהיה מחיר מופקע, לכן אין גם צורך לפקח עליו.

בני רובין: המחיר של מכרז זה מחיר שנקבע גם על ידי תחרות וגם על ידי החלטה של הקליינט.

בני רובין: אם רוצים לאפשר למוניות להשתתף במכרזים, כל מה שצריך זה להוסיף את האפשרות השלישית הזאת לתקנה.

שלום שמחון: מה שאומר פה משרד המשפטים זה שניתן לפתור את הבעיה של השתתפות של המוניות במכרזים.

שלום שמחון: הוא מציע להוסיף לתקנות סעיף נוסף כדי שאפשר יהיה לעשות את זה.

שלום שמחון: אני לא יודע אם יש עמדה בעניין הזה למשרד התחבורה.

בני רובין: לא הצעתי להוסיף, אלא אמרתי שאם יש כוונה לאפשר אז הדרך פשוטה.

שלום שמחון: נראה לי שחברי הוועדה רוצים להציע שיתאפשר לנהגי המוניות להשתתף במכרזים, תוך מציאת פתרון לעניין של המונה.

שלמה כץ: משרד התחבורה הודיע לארגוני המוניות שהוא לא רואה מניעה בהשתתפותם במכרזים.

שלמה כץ: השתתפות במכרזים היא לא חלק מתקנות התעבורה.

אתי בנדלר: האם התקנות הקיימות מאפשרות את זה?

שלמה כץ: התקנות הקיימות לא מונעות את זה.

שלמה כץ: במסגרת ההפעלה חייבים להפעיל מונה.

שלמה כץ: מאחר והמונה משקף את המחיר המרבי שנקבע לנסיעה, אז ברור שהמציע במכרז של המונה לא יכול להציע מחיר מעבר למחיר המרבי.

שלמה כץ: ההצעה להוסיף עוד שורה בתקנות היא בלתי ישימה, שכן אין למשרד התחבורה או לכל אחד אחר שליטה על מי הוציא את המכרז, איך הוציאו את המכרז, איך בחרו את האנשים.

שלמה כץ: אני לא יכול לקבוע מחיר מרבי באמצעות מכרז שאין לי שליטה עליו.

שלום שמחון: הכוונה היא שזה יהיה מנוסח כך שיתאפשר למוניות להשתתף במכרזים.

שלום שמחון: נחשוב איך פותרים את בעיית המונה.

שלום שמחון: מה אני עושה כשאני משתתף במכרז ויוצא לדרך?

שלום שמחון: מה אז קורה מבחינתי?

שלום שמחון: מה שנאמר פה על ידי משרד המשפטים, מעבר לעובדה שצריך להוסיף את זה בתקנות, זה שיהיה צריך להוסיף סעיף נוסף שמאפשר את העניין הזה.

שלום שמחון: עכשיו אנחנו הולכים לפתרונות הטכניים שיאפשרו את העניין הזה.

שלום שמחון: איפה נמצא התהליך של המכרז?

שלום שמחון: מה קורה איתו?

שלמה כץ: זאת בדיוק השאלה.

שלמה כץ: Once התעריף שהוצע במכרז הוא מתחת למחיר המרבי , אין שום בעיה של המונה, המונה נהיה רק אביזר טכני.

שלמה כץ: אתה מפעיל את המונה, והיה והמחיר זהה אתה יכול לעשות הנחה ולהוציא את החשבונית בהתאם למחיר שהצעת במכרז.

שלמה כץ: איפה הבעיה נוצרת?

שלמה כץ: כשהמחיר שהצעת במכרז גבוה מהמחיר שנקבע על ידי המונה, דהיינו גבוה מהמחיר המרבי.

שלמה כץ: אני לא אכביד עליכם בהגדרת כל העניין של מדיניות משרד התחבורה, אבל העקרונות שבמדיניות משרד התחבורה, שכבר אושרו בזמנו בבג"ץ אגד, הוא ששוק התחבורה הציבורית מחולק לענפים שונים, כשאנחנו משתדלים לעודד את התחרות בתוך הענפים ולהימנע מתחרות בין הענפים.

דני בנלולו: אתה רוצה למנוע את התחרות?

שלמה כץ: לא, אני לא רוצה למנוע תחרות, אני רוצה לעודד את התחרות.

שלמה כץ: מאחר ולמשתתפים אחרים בשוק התחרות לא מתאפשר לקחת נוסע מזדמן, אז יכול להיות שתהיה דרישה של הוועדה הזאת או של גופים אחרים.

שלמה כץ: .

שלום שמחון: אם הנחת העבודה היא שאנחנו מתכוונים לתת למוניות להשתתף במכרזים אז יכול להיות שמה שאתה מציע זה לא הכי נכון.

שלמה כץ: השאלה היא מה המחיר במכרז.

שלום שמחון: מה זה קשור למכרז?

שלום שמחון: חבר הכנסת בנלולו וחבר הכנסת דוד טל מתחרים ביניהם על השירותים שלך.

שלום שמחון: הם החליטו לקחת את השירותים שלך בשעה שתיים וחצי לפנות בוקר.

שלום שמחון: המחיר ב2 וחצי בבוקר לא נקבע בשום מקום.

שלום שמחון: מה קורה אם במקרה המחיר שיוצא הוא מעל לתעריף?

שלום שמחון: אתה אומר שבמקרה הזה יש בעיה.

שלמה כץ: בקניית המונית גלומה הטבה כלכלית.

שלמה כץ: כל אחד שיש לו מונית יכול לקנות רכב הסעה במכרזים.

דני בנלולו: בלי רשיון?

שלמה כץ: עם רשיון.

שלמה כץ: מכיוון שלמונית ניתנה הטבה כלכלית בעת קנייתה, המחיר של הנסיעה במונית הוא תחת פיקוח.

שלמה כץ: אנחנו לא מפקחים על נסיעות של חברות שלא ניתנה להן הטבה כלכלית.

שלמה כץ: מה שאתה אומר הוא שמצד אחד נאפשר למונית לקבל את ההטבה הכלכלית שגלומה בקנייה של המונית, ומצד שני נאפשר לה לגבות מחירים שהם לא בפיקוח.

שלום שמחון: לא לגבי הכל, רק לגבי המכרז.

שלמה כץ: זה לא משנה.

שלמה כץ: נניח תהיה מונית שכל היקף עבודתה במכרזים והיא קיבלה הטבה, איך היא תתחרה בשוק?

שלמה כץ: אני רוצה שתהיה תחרות הוגנת.

דוד טל: הבעיה ברורה.

דוד טל: אם נראה את המונית כרכב הסעות ולא כמונית אז לא תהיה בעיה.

דוד טל: יש את הפיקוח המוסדי של עצם התחרות.

דוד טל: יושב שם יועץ משפטי, יושבים שם נבחרי ציבור.

דוד טל: יכול מאוד להיות שפעמים המחיר יהיה פחות ממה שהמונה מגדיר את עלות הנסיעה, ופעמים המחיר יהיה מעל מה שהמונה מגדיר.

דוד טל: אני חושב שאם נהיה פחות צרי עין ונאמר שאנחנו מקבלים את אותו פיקוח מוסדי אז לא תהיה בעיה.

דני בנלולו: אני מכיר גם את נושא המוניות וגם את נושא המכרזים.

דני בנלולו: ברגע שיש קריטריון של המונה אצל מוניות, אז המונית לא יכולה להשתתף בהסעות.

דני בנלולו: למה אני מתכוון בהסעות?

דני בנלולו: אני לא מתכוון להסעות של תלמידים, אלא להסעה של ילד מוגבל, של קשיש, או של כל מיני אנשים שאנחנו מחוייבים על פי החוק במונית.

דני בנלולו: מונית כזאת לא יכולה להשתתף במכרז.

דני בנלולו: אני מבקש שלתאגידים או למוניות שמשתתפים במכרזים לא יהיה מונה.

דני בנלולו: גם אוטובוס או מיניבוס שזכו במכרז לא מוכרים כרטיס.

דני בנלולו: מי שהולך להתמודד במכרז, שיגידו לו שיש תקנה שאומרת שאם הוא משתתף במכרז הוא לא מחוייב בהפעלת מונה.

שלום שמחון: לצורך אותה נסיעה.

שלום שמחון: איך אני בודק אם יש נהג חדש באוטו?

דני בנלולו: נהג לא יכול לעלות לאוטו בלי רשיונות.

יחיאל חזן: האם בגלל אותה הנחה בקניית המונית אתה בא ואומר שאתה לא יכול לאפשר לו להשתתף במכרזים?

שלמה כץ: זה לא מה שאני אומר.

דוד טל: הוא אומר שהתחרות לא תהיה שווה בינו לבין אדם אחר שלא פטרו אותו ממסים.

שלמה כץ: מכיוון שאמצעי הייצור שלו עולים חצי הוא יכול להציע מחיר יותר נמוך במכרזים ואז המכרז לא שווה.

שלמה כץ: כדי לנטרל את העניין הזה אמרנו שהמחיר הוא בפיקוח.

שלמה כץ: כל עוד הוא בפיקוח אין לי בעיה שהוא יתמודד במכרזים.

חיים כהן: אני מייצג כ10 תחנות מוניות.

חיים כהן: אני שומע את השאלה שעולה לגבי ההתמודדות במכרז.

חיים כהן: הבעיה שמעלה נציג משרד התחבורה היא שלכאורה המכרז לא יהיה הוגן.

חיים כהן: מה שאני מציע זה שתהיה הוראה או תקנה שהמכרזים שמוציא משרד התחבורה יהיו הוגנים ויאפשרו תחרות חופשית.

חיים כהן: מה שקורה זה בדיוק הפוך: המכרזים של ההפרטה של התחבורה הציבורית שמשרד התחבורה מוציא לא מאפשרים תחרות חופשית לבעלי המוניות, כי כאשר נהג חברת מוניות או תאגיד של מוניות מתמודד במכרז על קו באר-שבע עם חברת אוטובוסים, כשחברת האוטובוסים יכולה להציע מחירי הפסד שנה שנתיים, אז אין שוויוניות בתחרות כלפי נהג המונית.

חיים כהן: אני מציע שבמכרז שמשרד התחבורה יוציא בנושא תחבורה ציבורית תהיה חובת שוויוניות שתאפשר התמודדות ראויה בין נהגי המוניות לחברות הגדולות.

חיים כהן: אני לא רוצה לדבר על ההטבות שקיבלו חברות האוטובוסים הגדולות.

חיים כהן: יש דוח מבקר המדינה על ההטבות.

חיים כהן: את ההטבות האלה קיבלו אנשים בכסף.

חיים כהן: חלק מהאנשים קנו את הרשיונות במחיר מלא.

חיים כהן: אם רוצים איזון הטבות, שיעשו בדיקה.

שלום שמחון: מה אתה מציע?

חיים כהן: שתהיה אפשרות להשתתף במכרזים, אבל גם הוראה שאומרת שבמידה ויש מכרז של תחבורה ציבורית, כללי המכרז יבטיחו שוויוניות והתמודדות שווה לכל מתחרה.

אברהם רביץ: אני מודה ליושב ראש על כך שהוא מקיים על הנושא הזה ישיבה שלישית.

אברהם רביץ: אני גם שמח מאוד שהנציגות הנכבדה של הוועדה מבינה ותומכת בעניין הזה.

אברהם רביץ: אני מציע לסמוך על שיקול הדעת של החשבים, של המלווים, של היועצים המשפטים בקטע של המכרז.

שלום שמחון: איך זה ייראה?

אברהם רביץ: לפטור מהמונה רק מכרזים.

דוד כוכבא: אנחנו מאמצים את ההצעה של משרד המשפטים.

דוד כוכבא: אפשר להגדיר מה זה מכרז, כשהמחיר שייקבע במכרז זה מחיר הנסיעה במונית.

אתי בנדלר: כשנהג מונית לא מפעיל מונה ועוצר אותו שוטר, איך השוטר ידע שהנוסע שמוסע באותו זמן במונה מוסע לפי המכרז ולא נוסע אקראי?

דוד כוכבא: הוא יקבל ואוצ'ר או ויזה מהתאגיד.

אתי בנדלר: זאת אומרת, צריך להיות לו מראש ואוצ'ר לצורך מכרז.

שלום שמחון: אם הבנתי נכון , צריך שתהיה רובריקה במונה שיהיה כתוב בה מכרז.

שלמה כץ: זה עניין טכני.

דוד כוכבא: משרד התחבורה לא מתנגד או יותר נכון מאפשר לתחנות מוניות לגשת למכרזים.

דוד כוכבא: איפה הבעיה?

דוד כוכבא: הבעיה זה במגע בין המונית לנוסע.

שלום שמחון: מה הפתרון שאתה מציע?

דוד כוכבא: אני מציע שהמחיר שנקבע במכרז פומבי, שלעניות דעתי זה המחיר הזול ביותר שהוגש, יהיה מחיר הנסיעה.

דוד כוכבא: אפשר לזהות נסיעה שהיא על פי מכרז על ידי אותו ואוצ'ר שדיברנו עליו.

שלום שמחון: ומה אם אין לו תחנה?

דוד כוכבא: אני מציע לשלמה לא להיכנס לפינה האפילה של הטבות.

דוד כוכבא: אם נעשה אינוונטר של הטבות אני לא בטוח שהמוניות נמצאות בראש הסולם.

דוד כוכבא: כדי להפעיל מונית אתה צריך לקנות מספר ירוק שהמדינה מוכרת ב-168 אלף שקל, ואז אתה משלם יותר בביטוח ויותר בחובה.

דוד כוכבא: אני לא בטוח שזה מה שעושה את ההבדל.

יהודה בר-אור: יש את נושא המכרזים ואת נושא המונה.

יהודה בר-אור: יש הפרדה בין נושא המונה שהסכמנו עליו ובין הנושא של המכרזים.

יהודה בר-אור: המכרזים צריכים להיות הוגנים והמחירים לא מופקעים.

יהודה בר-אור: המחיר מוגש למוסד, כשהוא זה שמחליט את מי הוא לוקח.

שלום שמחון: איך אפשר לזהות את העובדה שאתה כרגע במכרז?

יהודה בר-אור: מאז קום המדינה אף אחד לא מנע מאיתנו להגיש הצעות.

יהודה בר-אור: פתאום בשנתיים האחרונות הכל התעורר מחדש, כי מישהו הגיש ערעור על פסק דין.

אתי בנדלר: מה שהם אומרים זה שהנהג חייב להיות מצוייד בעת הנסיעה בשובר מטעם הגוף שפירסם את המכרז.

חיים עטר: שלמה, אנחנו לא קיבלנו הטבה.

חיים עטר: אני שייך לאירגון נכי צה"ל בירושלים.

חיים עטר: למעלה מ1500 נכי צה"ל קיבלו את זה מהמדינה, משרד התחבורה לא עשה להם טובה שהם קיבלו את זה.

חיים עטר: מי שמתמודד איתנו במכרזים זה אנשים שקונים איזה טרנזיט ישן ב-10 אלפים שקל ומשלמים 2000 שקל ביטוח, שזה עשירית ממה שהמונית משלמת.

חיים עטר: .

שמעון פרס: מי שנוסע במכרז נרשם בקבלה במסגרת האשראי.

שמעון פרס: אם אני לוקח מישהו שהוא במכרז, אני בין כה וכה חייב לדווח.

אתי בנדלר: איפה אתה נרשם?

לאה ורון: ישנה טענה שהמשרדים מספקים שוברים בלי סוף.

שלום שמחון: שלמה, יש לך עכשיו פתרון?

שלמה כץ: אני מבין מה הבעיה, אבל אין לי כרגע פתרון.

שלום שמחון: אנחנו נתקדם בתקנות.

שלום שמחון: העמדה שנשמעה פה על ידי כל חברי הוועדה היא שאנחנו רוצים לאפשר למוניות להשתתף במכרזים.

שלום שמחון: התקנות האלו יאושרו באופן סופי רק כאשר יימצא הפתרון הטכני על ידי משרד התחבורה שיאפשר לנהגי המוניות להשתתף במכרזים האלה.

דוד טל: אם תתן למשרד התחבורה למצוא את הפתרון, הוא יכול לא למצוא אותו והמצב יישאר על כנו.

דוד טל: תקצוב זמן.

דוד טל: היו"ר שלום שמחון מאחר ואני מקבל את מה שנאמר פה מבחינת לוחות הזמנים, אז הסיכום על הפתרון הטכני להשתתפות המוניות במכרזים יהיה תוך שלושה שבועות מהיום.

דוד טל: אתי בנדלר: הם לא יספיקו להגיש הצעה לתיקון תקנות.

דוד טל: חודש וחצי זה זמן מינימאלי וסביר.

שלום שמחון: אני מסכים לתקופה של חודש וחצי.

עמיר פרץ: אני רוצה להודות ליושב-ראש ועדת הכלכלה על הזמן שהוא מקדיש לנושא של המוניות.

עמיר פרץ: כבר מספר פעמים השתתפתי בדיונים מהסוג הזה.

עמיר פרץ: מדובר באחד הענפים שמפרנס אלפי משפחות.

עמיר פרץ: אנחנו יודעים שהערך של מספר שהוא כמו נכס של דירה הולך ופוחת.

עמיר פרץ: במדינת ישראל נוצר מצב שבכל פעם שיש מישהו שמנצל חוק לרעה אומרים שכולם אשמים.

עמיר פרץ: אם יש מובטלים שמנצלים את חוק האבטלה לרעה, הופכים את כל המובטלים לגנבים.

עמיר פרץ: אם יש תחנות מסויימות שעלולות לנצל את הואוצ'רים לרעה כדי לתת למישהו חבילה, צריך שמשרד התחבורה יתקין תקנות שנותנות התרעה לתחנה שתיתפס פעם, פעמיים או שלוש כשהנהגים שלה מנצלים לרעה ואו'צרים.

עמיר פרץ: יכול להיות שתינקט נגדה סנקציה כלשהי.

עמיר פרץ: אי אפשר ליצור מן מצב שבכל פעם שיתפוס שוטר מונית יהיו מונים מסוגים שונים.

שלום שמחון: יכולה להיות שליטה על הואוצ'רים.

עמיר פרץ: 100 אחוז, אבל הוא טוען שכל תחנה מבקשת אלפי ואוצ'רים.

עמיר פרץ: הטענה שלהם היא שיש שימוש לרעה.

עמיר פרץ: קודם שוועדת הכלכלה ומשרד התחבורה יתנו אישור לכך שהמוניות יכולות להשתתף במכרזים.

עמיר פרץ: אני לא חושב שזה הזמן להכביד על הענף הזה.

עמיר פרץ: זה אחד הענפים שעבר משבר מאוד קשה.

דני בנלולו: אני מבקש להצביע על ההצעה שלי להרשות לתאגידי מוניות ושירות להשתתף במכרזים ללא הפעלת מונה.

אתי בנדלר: קבלת ההצעה שלך מחייבת תיקון בתקנות.

אתי בנדלר: תיקון בתקנות יכול להיעשות רק על פי הצעת השר.

אתי בנדלר: היושב-ראש דרש שתוגש לוועדה הצעה לתיקון התקנות בתוך חודש וחצי.

שלום שמחון: כדי שהדבר הזה יקרה אנחנו אומרים לשר התחבורה שיביא לנו תקנות חדשות.

שלום שמחון: את התקנות האלו לא נוכל לאשר.

שלום שמחון: אנחנו לא מתכוונים שמישהו ינצל את החודש וחצי הקרוב כדי למנוע ממישהו להשתתף במכרזים.

דני בנלולו: נושא נוסף שאני מבקש לא לקבל היום החלטה עליו זה המפתח למונה.

דני בנלולו: אני מבקש לקבל בעוד חודש וחצי את שתי ההחלטות.

שלום שמחון: כשנגיע למפתח תוכל להעיר.

עדה וייס: יש לנו נוסח לתקנה 1.

עדה וייס: הנוסח מתואם עם המשטרה.

חוה ראובני: בתקנה 1 אנחנו מבקשים להוסיף את תקנה 14א: חובה או איסור החלים לגבי רכז מסחרי, רכב מסחרי אחוד או רכב מסחרי בלתי אחוד, הקבועים בתקנה מתקנות אלה, יראו אותם כחלים גם לגבי רכב המצויין ברשיונו כרכב משא, רכב משא אחוד או רכב משא בלתי אחוד, לפי העניין.

חוה ראובני: הרקע לתקנה הזאת הוסבר בישיבה הקודמת, שאז התגלו חילוקי דיעות בינינו לבין המשטרה.

חוה ראובני: זה פתרון שמוסכם על הכל.

חוה ראובני: כיום יש כ-40 תקנות או יותר שמטילות חובות ואיסורים על רכב מסחרי, רכב מסחרי אחוד או רכב מסחרי בלתי אחוד.

חוה ראובני: בפועל, ברשיונות רכב אין חיה כזאת.

חוה ראובני: אין שום רשיון במדינת ישראל שכתוב בו רכב מסחרי מסוג כלשהו.

חוה ראובני: זה עומד בפני תיקון ברפורמה גדולה שאנחנו מכינים.

חוה ראובני: מה שקורה בפועל הוא שבתי משפט מזכים אנשים מאישומים על הפרת חובות המתייחסות לרכב מסחרי, כיוון שברשיון הרכב לא נאמר רכב מסחרי אלא רכב משא.

חוה ראובני: נכון שכל רכב משא עומד בהגדרת רכב מסחרי, אבל המשטרה אומרת שבלתי אפשרי מבחינתה להוכיח את זה.

חוה ראובני: אי אפשר בבית משפט בכל משפט על חגורת בטיחות להוכיח שכאשר הוא נהג או הוביל מטען המטען הזה היה במסגרת עסקית ומסחרית.

חוה ראובני: בתור פתרון ביניים אנחנו מבקשים לקבוע כלל שיעגן מצב שכבר קיים משפטית אבל מאפשר למשטרה לאכוף אותו.

שלום שמחון: מקובל עליכם?

שולמית שמעון: כן.

שולמית שמעון: אנחנו לא משנים את הוראות החוק.

שולמית שמעון: הוראות החוק שמצויות בתקנה 83 קובעות את סוגי הרכב שחלים עליהם חובות.

דוד טל: זה למען הסר ספק?

שולמית שמעון: בדיוק.

שולמית שמעון: אנחנו עושים סדר בטעות של פקיד.

שלום שמחון: תקנה 1 מאושרת.

חוה ראובני: האם כיוון שנושא המוניות הולך להתעכב אפשר לבקש לשחרר לנו את התקנות האחרות לפירסום?

חוה ראובני: זה, למשל, דחוף ביותר למשטרה, כי היום לא אוכפים חגורות בטיחות ברכבים מסחריים.

דוד טל: ממש לא.

דוד טל: אם מחר תתני לי פתרון למה שהיושב-ראש הציע, מחרתיים אני אאשר לך את כל התקנות.

שולמית שמעון: זה יצור לנו בעיה אמיתית.

שולמית שמעון: אמנם התקנות האלו הוגשו ביחד לוועדת הכלכלה, אבל אין קשר בין תקנה 1 לכל התקנות.

שלום שמחון: נחשוב על זה.

ניבה רפאלי: מי שנתקל בבעיה הזאת יום יום זה השוטרים, לא משרד התחבורה.

שלום שמחון: אנחנו נשקול את זה בהמשך.

שלום שמחון: יש לנו עניין שמשרד התחבורה יעבוד יותר מהר בנושא הראשון.

דן ליניק: יש היום חובה של התקנת חגורות בטיחות ברשימה ארוכה של כלי רכב, כשאוטובוסים בגודל מלא לא מופיעים בה.

דן ליניק: אנחנו לחצנו מזמן שגם באוטובוסים גדולים יותקנו חגורות בטיחות, כדי שאדם שמשלם יוכל להיות מוסע בבטחה.

דן ליניק: אנחנו לא גוזרים גזירה שווה על אוטובוס עירוני , בינעירוני וסיור.

דן ליניק: אוטובוס סיור הוא אוטובוס שאנשים משלמים כדי להיות מוסעים בו.

דן ליניק: אין שום מגבלה טכנית להתקין בו חגורות בטיחות בכל המושבים.

דן ליניק: התקנה מציגה את זה באופן מעשי.

דוד טל: יש מגבלה כספית.

דן ליניק: בהחלט.

דן ליניק: אני מסכים שהבטיחות בדרכים עולה כסף, אבל צריך לזכור שהיא שווה זהב.

דן ליניק: אנחנו כתבנו במסמך שהכנו וביקשנו להפיץ שנשמח אם החובה הזאת תחול באוטובוסים בינעירוניים.

לאה ורון: מתי ציפיתם שנפיץ אם נתתם את זה בתחילת הישיבה?

דן ליניק: אנחנו מבקשים שהוועדה תאשר את חובת התקנת חגורות הבטיחות באוטובוסים שניתן לגביהם רשיון סיור.

שלום שמחון: את הנייר שלכם קיבלתי 2 דקות אחרי תחילת הישיבה, לכן גם לא הפצנו אותו.

שלום שמחון: כנראה שיש לזה השלכות על גורמים נוספים שלא נמצאים פה.

שלום שמחון: לא נוכל שלא לאפשר להם להתייחס לזה.

דוד כוכבא: גם במקרה שאנחנו פה אנחנו לא נגיב על הצעה שהובאה לפה לפני 3 דקות.

דן ליניק: ההצעה לא הובאה לפני 3 דקות, היא היתה כלולה בכל התקנות שהיו בהצעה לתיקון.

עדה וייס: יש דרישת חובה של משרד התחבורה מלפני שנתיים.

לאה ורון: הנציגים שהוזמנו לא ידעו לעומק במה מדובר.

לאה ורון: אני מציעה שלקראת הישיבה הבאה נדגיש שמדובר בחובת התקנת חגורות בטיחות.

עדה וייס: תקנה 2 משלימה את תקנה 4.

עדה וייס: כיום, בתקנה 83 ב יש היתר לנהג מונית להסיע נוסעים שאינם חגורים, כאשר מותקן במונית שלט שמזכיר לנוסעים שחובה להיחגר.

עדה וייס: אנחנו מבקשים להחיל את אותה הוראה גם על אוטובוס סיור.

שלום שמחון: אנחנו באופן עקרוני מאשרים את התקנה הזאת, אבל נאפשר בישיבה הבאה לכל מי שלא ידע שזה עולה לדיון להציג את הסתייגותו.

איתן פיקסמן: חברת "דן" מקיימת את התקנה הזאת בכל האוטובוסים בדגמי ייצור משנת 2003.

איתן פיקסמן: דגם 2002 הוא דגם מאוד בעייתי.

איתן פיקסמן: אינני איש טכני, אבל שוחחתי כרגע עם מנהל המשק שלנו שאמר לי שזה בלתי אפשרי.

איתן פיקסמן: אם התקנה הזאת תחול על דגמי ייצור משנת 2003 אנחנו מסכימים.

עדה וייס: אין בעיה לשנות את התאריך.

אתי בנדלר: שנת ייצור 2003 יהיה בעמודה הראשונה בתקנה 4.

עדה וייס: אנחנו מבקשים לקבוע בתקנה 5 הגדרה חדשה של מפתח למונית.

עדה וייס: 5 בתקנה 485 לתקנות העיקריות, במקום הגדרת "מונה" יבוא: "מונה" – מיתקן לקביעת שכר הסעה במונית בהתאם למרחק, זמן הנסיעה וההמתנה המופעל באמצעות מפתח ואושר בידי הרשות; "מפתח" אבזר שהותקן בו רכיב אלקטרוני המפעיל את המונה או פעולות מסויימות בו".

עדה וייס: הוספת תקנות 509א עד 509ג 6.

עדה וייס: אחרי תקנה 509 לתקנות העיקריות יבוא: "פרטים שיותקנו במפתח (א) לא ייצור אדם מפתח, לא יתקין בו תוכנה ולא ישנה תוכנה שהותקנה בו אלא אם כן הוסמך לכך בידי הרשות.

עדה וייס: (ב) במפתח תותקן תוכנה הכוללת, בין היתר, פרטים אלה: (1) שמו ומספר זהותו של נהג המונית שבה מותקן המונה ושלו ניתן המפתח; (2) שמות המקומות הנקובים במחירון האמור בתקנה 510(ב) ומרחקי הנסיעה בק"מ ביניהם; (3) פרטים נוספים כפי שתורה הרשות.

אתי בנדלר: ייתכן שהתקנה הזאת תדרוש תיקון כשתתקנו את התקנה שנוגעת להסעות במוניות לפי מכרזים.

שלמה כץ: זה עניין טכני.

שמואל גריניברג: אם נגנב.

שמואל גריניברג: .

שלמה כץ: לעניין הטכני של הגניבה נמצא פתרון של קוד שצריך יהיה להקיש, כך שאם זה נגנב או הלך לאיבוד אי אפשר יהיה לעשות בזה שימוש.

שמואל גרינברג: בתוך המונה יש את הפרטים של הנהג.

שלמה כץ: אין.

שמואל גרינברג: על בעל המונית יש אחריות, לא משנה מי נהג.

שמואל גרינברג: בבית משפט קיבלתי קנס בגלל שנהג שלי עשה עבירה.

שמואל גרינברג: בשביל מה צריך את המפתח?

צדקיהו קרני: המפתח הזה הוא לא לטובת נהג המונית.

צדקיהו קרני: אם תיקח את המפתח שלי ותעביר אותו במונית אחרת תראה שיוצאים הפרטים שלי.

צדקיהו קרני: אני צריך לתת דין וחשבון למשרד התחבורה, למשטרה או לכל גוף אחד במקרה שגונבים לי את המפתח.

צדקיהו קרני: שלא יספרו לך סיפורים של קוד.

צדקיהו קרני: זה לא כמו כרטיס אשראי שכשגונבים לך אתה מודיע לחברה ומבטלים לך אותו.

דוד טל: מה הפתרון?

צדקיהו קרני: אני מציע לבטל אותו.

צדקיהו קרני: אף אחד במשרד התחבורה לא בדק את המפתח הזה לעומק.

צדקיהו קרני: אתם לא מבינים מה זה המפתח הזה.

דוד טל: כשישבתי עם אנשי המוניות הם הסבירו לי את זה.

צדקיהו קרני: מי שהסביר לך הטעה אותך.

צדקיהו קרני: הם בלחץ כי הם חתמו חוזה עם חברת "מוניטקס" ועם חברת "קופונית".

צדקיהו קרני: אנחנו לא ראינו את החוזה הזה.

דוד טל: יכול להיות שאתה צודק, אבל את זה צריך לבדוק.

עופר: 8 שנים אני שומע על כך שיהיה רשיון.

עופר: קודם כל תפתרו את הרפורמה, תפתרו את הרשיונות, אחר כך תעשו מפתח.

דוד טל: אני יכול לאשר כל דבר, אבל בסוף השר צריך לחתום על זה.

דוד טל: אנחנו חייבים לעשות את הכל בתיאום ובהבנות עם המשרדים הרלוונטיים.

שמואל גרינברג: חברות המונים נמצאות כרגע בתביעה ייצוגית.

שמואל גרינברג: אני מבקש לדחות כל דבר עד אחרי המשפט.

דוד טל: אדוני היושב-ראש, הציגו פה איזו שהיא בעיה לגבי הנושא של המפתח.

שלמה כץ: הבעיה שעלתה בישיבה הקודמת בנוגע למפתח היתה בעיה טכנית.

שלמה כץ: נתנו פתרון טכני לבעיה הזאת כך שהשימוש במפתח יחייב קוד אישי שהנהג יקיש.

שלמה כץ: העניין הטכני הזה מאפשר זיהוי חד ערכי.

שלמה כץ: אם נאבד המפתח אז אין בו שום שימוש.

דוד טל: תתייחס למה שאמר צדקיהו.

שלמה כץ: נכון שהמפתח שנמצא היום אין לו את הטריק הזה של השימוש בקודן, אבל אנחנו נחליף אותו.

צביקה ברומר: עד 1998 היה מחירון לנסיעות במוניות שלא לפי מונה.

צביקה ברומר: המחירון היה מחירון ידני.

צביקה ברומר: בדיעבד הסתבר לנו שחלק גדול מתחנות המוניות ונהגי המוניות זייפו את המחירון, אפילו שמו לוגו של משרד התחבורה וקבעו איזה מחירים שהם רוצים.

צביקה ברומר: כשאני קיבלתי את הנושא הזה לידים דאגתי לבטל את המחירון.

צביקה ברומר: אמרתי שיש פתרון ממוחשב כך שאפשר יהיה להכניס את המחירון לתוך המונה כדי שלא תהיה שליטה של הנהג מצד אחד, ומצד שני תצא הצעת מחיר מתוך המונה כשזה יהיה נכון לכל המוניות במדינה.

צביקה ברומר: זאת הסיבה למפתח ולשינוי הטכנולוגי הזה.

צביקה ברומר: עשינו כך שבמפתח יהיו המרחקים בין מוצא ליעד בנקודות שונות בארץ, ובתוך המונה תהיה פונקציה שתחשב את המחיר ותוציא הדפסה שבה יהיה כתוב "ירושלים תל-אביב 100 שקל".

צביקה ברומר: אז הנוסע יוכל לדעת מה המחיר ולהתווכח.

צביקה ברומר: במפתח יש פרטים מזהים של הנהג.

צביקה ברומר: אם היום אתה נוסע עם מונית מסויימת ובא למשרד התחבורה להתלונן, אי אפשר לדעת על מי מדובר כי המונית מנוהלת על ידי כמה נהגים.

צביקה ברומר: המפתח הזה מזהה את הנהג.

צביקה ברומר: בדיון הקודם עלו מספר השגות.

צביקה ברומר: השגה ראשונה היתה שאנחנו רוצים עוד יעדים ומוצאים בתוך הטבלה.

צביקה ברומר: אמרתי שבתוך הטבלה יש את כל הערים במדינת ישראל, בתנאי שהמרחק גדול מ-25 קילומטרים בין עיר לעיר.

צביקה ברומר: אנשי המוניות אמרו שאם אני אתקן את זה אז אני הולך צעד לקראתם.

צביקה ברומר: הכנסנו את אותן ערים שהמרחק ביניהן פחות מ-25 קילומטר.

צביקה ברומר: השגה שניה אמרה מה יהיה אם המפתח ייגנב או ייאבד.

צביקה ברומר: באותו רגע לא היתה לי תשובה.

צביקה ברומר: חזרתי וישבתי עם חברות המונים.

צביקה ברומר: הפתרון הטכני הוא שלכל מפתח כזה נצמיד קוד.

צדקיהו קרני: הוא לא דובר אמת.

צביקה ברומר: לגבי המפתחות שכבר נמצאים בשוק עוד לא יושם הפתרון.

צביקה ברומר: ברגע שהם יגיעו לחברה יתנו להם קוד.

צביקה ברומר: החברות מוכנות עם מספר זיהוי אישי, כך שאם צדקיהו ייאבד את המפתח ואני אמצא אותו אני לא אוכל להפעיל אותו.

שלום שמחון: מי מספק את המפתחות האלה?

צביקה ברומר: מדובר ב-2 חברות.

שלום שמחון: קיבלתי פה מכתב שחתומים עליו כמה חברות וכמה אירגונים.

שלום שמחון: הם כותבים כך: "אנו שמחים לבשר לך שלאחר פגישה בין חברת.

שלום שמחון: .

שלום שמחון: לאירגוני המוניות הגענו להבנות בנוגע לרישוי מפתח, נהג ומחירון.

שלום שמחון: אירגוני המוניות מסירים את ההתנגדות לנושא הזה.

שלום שמחון: הבנות הושגו מתוך אחריות ליצירת אחידות בשוק.

שלום שמחון: הפעלת התוכנית תעשה על פי הוראות משרד התחבורה".

שלום שמחון: חתומים על המכתב יו"ר איגוד המוניות בגוש דן, יהודה בר-אור, יו"ר אגודת המוניות חיפה והצפון, אברהם פריד..

צדקיהו קרני: האם אברהם פריד מייצג את נהגי המוניות?

צדקיהו קרני: האם הוא נציג חוקי?

צדקיהו קרני: לא בחרו בו בכלל.

צדקיהו קרני: איזה סמכות יש לאיש הזה לחתום על חוזה?

צדקיהו קרני: מי הסמיך אותו לייצג אותי?

צדקיהו קרני: תבדוק אם האיש הזה מוסמך.

צדקיהו קרני: מה שנעשה פה זה מחטף.

צדקיהו קרני: לא יכול להיות מצב שחברת "קופונית" וחברת "מוניטקס" יגזלו מנהגי המוניות 11 מיליון שקל.

צדקיהו קרני: שאברהם פריד יביא הוכחה שהוא מייצג את ארגון המוניות.

צדקיהו קרני: משרד התחבורה יצא נגד זיופים.

צדקיהו קרני: עשרות מפתחות כבר נגנבו.

צדקיהו קרני: יש היום 5 מוניות שעובדות על אותו מפתח.

צדקיהו קרני: אם תיקח את המפתח שלי ותעביר אותו במונית שלך תראה שייצאו הפרטים שלי.

צדקיהו קרני: המפתח הזה לא משרת את נהגי המוניות.

צדקיהו קרני: שום ועדה לא בדקה את המפתח הזה.

צדקיהו קרני: יש פה אינטרסים מובהקים של אנשי ליכוד.

שלום שמחון: אנחנו נזמין לישיבה הבאה את נציגי חברות המונים.

שלום שמחון: אנחנו נבקש גם מהנציג של הממונה על ההגבלים העסקיים להשתתף איתנו בישיבה שתעסוק בעניין של המפתח.

שלום שמחון: אני מעריך שכמו עם כל מערכת חדשה גם פה יש בעיה.

שלום שמחון: הנושא הראשון שיידון בישיבה הבאה יעסוק בנושא של המונים, המפתח וכל המרכיבים שיש בתוכו.

שלום שמחון: אני מבקש מכל מי שרוצה להביע את דעתו עכשיו, שיביע אותו בכתב.

שולמית שמעון: אנחנו מבקשים ממך שאת תקנה 1 תאשר כך שנוכל להוציא את זה לפועל.

שלום שמחון: בהסכמה של חברי הכנסת שנמצאים פה אנחנו מאשרים את תקנה מספר 1 לגבי הרכב האחוד.

שלום שמחון: אני מבקש שתעשו את התהליכים הטכניים כדי שנוכל להוציא את זה לפועל.